Det er en årlig begivenhed, der samler hele byen, når Skagen Race finder sted til Kristi Himmelfart. I år er det 24. gang, de mange både kommer til Skagen, og arrangørerne forventer op mod 300 både og mere end 2000 deltagere til dette års event. Arrangørerne bag regattaen er Bærum Sejlforening, og de har i år valgt at udvide eventet, så der nu er fem starter i byer i både Danmark, Norge og Sverige. De fem startbyer er: Åsgårdsstrand, Arendal, Marstrand, Helsingør og Aarhus. De mange sejlere kan udover en sej regatta opleve en masse sjove maritime events i byen både torsdag og fredag. Præmieoverrækkelserne foregår om bord på det norske skoleskib Christian Radich, der ligger til kaj ved fiskepakhusene. Det kommer til at foregå fredag 31. maj fra klokken 12, hvor byens borgmester Birgit Hansen vil deltage. Turistdirektør for Turisthus Nord er begejstret for, at Skagen Race i år er blevet større og har fået et mere skandinavisk islæt. - Skagen Race er ét af Skagens helt store begivenheder, der både kickstarter sejler- og turistsæsonen. Vi glæder os hvert år til at byde de mange sejlere velkomne til Kristi Himmelfart - både dem, der deltager og dem der sejler hertil for at være en del af den festlige begivenhed, siger René Zeeberg.

Referat:
Over 2000 deltagere indtager Skagen I år til dette års regatta.